**SZOLGÁLTATÁSI SZERZŐDÉS**

**Amely létrejött egyrészről:**

Név: Fido Bácsi Alapítvány

Székhely: 6100 Kiskunfélegyháza, Katona J. u. 4/a

Telephely: 6100 Kiskunfélegyháza, Csólyosi út, Nyomás IX.

Képviselő: Marancsikné Némedi Erzsébet titkár

Adószám: 1834973-1-03

Számlaszám: 11732071-20018236-00000000

továbbiakban: **Szolgáltató**,

másrészről:

Név …………………………………………………………………

Székhely: …………………………………………………………………

Levelezési cím: ………………………………………………………………...

Képviselő: …………………………………………………………………

Adószám: …………………………………………………………………

továbbiakban: **Megrendelő**

(a továbbiakban együtt: **Felek**) kötöttek a mai napon, az alábbi feltételek szerint:

Szerződő felek rögzítik, hogy a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011 (XII.30.) Korm.rendelet 1. § (5) bekezdésének f) illetve h) pontja, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 2. § 21. pontja értelmében Felek szolgálati szerződést kötnek az állati tetemek és melléktermékek elhelyezésére illetve azok elszállíttatására.

**Mindezekre figyelemmel Felek az alábbi szolgáltatási szerződést kötik:**

1. Felek kijelentik, hogy a Szolgáltató 2018. ………….. hónap ……. napjától ellátja állati tetemek, valamint állati melléktermékek átvételét és azok elszállításig történő szakszerű tárolását a Szolgáltató telephelyén.

**Szolgáltató az 1. pontban rögzített feladatokon belül az alábbi tevékenységi köröket látja el:**

1. Megrendelő tevékenységi körében keletkezett elhullott állati tetemet és állati mellékterméket az általa működtetett ebrendszeti telep állati hulladékgyűjtőállomásán (továbbiakban: dögtemető) elhelyezi, az elszállításig azt ott szakszerűen tárolja, a szállítást előírás szerint dokumentálja.

3.1. Szolgáltató kötelezettséget vállal a Megrendelő tevékenységi körében keletkezett állati tetemek és melléktermékek átvételére, azok elhelyezésére, valamint dögtemetőből való elszállíttatására.

3.2. Megrendelő köteles a saját tevékenységi körében keletkezett állati tetemek és melléktermékek összegyűjtésére, Szolgáltatónak való átadásig ideiglenes elhelyezésére, valamint elszállítani azokat a Szolgáltató telephelyére. Megrendelő a leadni kívánt állati tetemet köteles zárt, szivárgás mentes műanyag zsák(ok)ban elhelyezni.

3.3.1. Megrendelő az egy alkalommal Szolgáltatónak leadni kívánt legalább 150kg össztömegű állati tetem vagy melléktermék esetén a szolgáltatás konkrét igénybevételét telefonos bejelentés útján jelzi Szolgáltató kapcsolatért felelős személyein (ld: **5.6** pont) keresztül, ahol rögzítik Megrendelő adatait, valamint az állati tetemek és melléktermék átadásához szükséges adatokat (idő, egyedszám, tömeg). Megrendelő köteles a szolgáltatást az igénybe vétel előtt legalábbb 1 nappal korábban megrendelni. Szolgáltató az így bejelentett adatok alapján teljesíti a jelen szerződésben foglalt kötelezettségeit.

3.3.2. Amennyiben az egy alkalommal Szolgáltatónak leadni kívánt állati tetem vagy melléktermék össztömege nem haladja meg a 150 kg-ot, a szolgáltatás konkrét igénybevételének (az állati tetemek vagy melléktermékek beszállításának) szándékát nem szükséges előre bejelenteni.

3.4. A teljesítés helye mind az állati tetemek, mind a melléktermékek tekintetében a Szolgáltató telephelye.

**A számlázással és fizetéssel kapcsolatos tudnivalók**

4.1. Megrendelő az állati tetemek és állati melléktermékek mennyiségétől függő **kezelési díjat** köteles fizetni Szolgáltató részére.

4.2.  **Kezelési díj**: a díjtétel, amelyet az átvett elhullott állatok és állati melléktermékek szakszerű tárolása, dokumentációja és elszállíttatása, továbbá a használati eszközök és az épület fertőtlenítésének költségeinek fedezetéül fizet Szolgáltató számára. A kezelési díj ÁFA mentes, mértéke 300 Ft/Kg, azaz háromszáz forint per kilogramm.

4.3. A kezelési díj átvételére a Szolgáltató részéről a kapcsolatért felelős személyek, továbbá az erre a célra meghatalmazással rendelkeező személy(ek) jogosult(ak).

4.4. Szolgáltató a számláját az előzőekben leírtak alapján az átvételt követően helyben állítja ki. Fizetés módja: Megrendelő az állati tetemek és állati melléktermékek tömegének megállapítása és átadása után számla ellenében készpénzes fizetés formájában.

Záró rendelkezések:

5.1. Felek kötelesek egymással rendszeresen egyeztetni jelen szerződés tartalmi, formai, pénzügyi és egyéb részleteire vonatkozóan. Megrendelő köteles adataiban, vagy jogi státuszában bekövetkezett változásokról 8 naptári napon belül Szolgáltatót értesíteni.

5.2. Szolgáltató nyilatkozik, hogy fenti tevékenységét jogszerűen végzi, mert Kiskunfélegyháza Város Önkormányzat Képviselő-testülete 2014. április 24. napján kelt 99/2014. (IV.24.) jogerős önkormányzati határozatában rendelkezik a Kiskunfélegyházi Gyepmesteri Telepvműködtetési jogának Szolgáltató részére történő átadásáról.

5.3. Jelen szolgáltatási szerződés **határozott időre** jön létre a szerződés megkötésének napjától **2018. December 31**. napig.

5.4. Jelen szerződést Felek – 1 hónapos felmondási idő mellett – indoklás nélkül felmondhatják.

5.5. Ezen szerződést – különös tekintettel a szerződésben foglalt szolgáltatási díjakra – Felek üzleti titokként kezelik, amelynek megszegése a szerződés azonnali hatályú felbontását vonhatja maga után.

5.6. Kapcsolattartásért felelős személyek Szolgáltató részéről:

Bay Diána telepvezető: 06-70/43-43-002

 Megrendelő részéről: ………………..……………….., (tel.: ………………………………)

5.7. A Felek megállapodnak abban, hogy a jelen szolgáltatási szerződéssel kapcsolatos valamennyi igényt, vagy vitás kérdést elsődlegesen peren kívüli megegyezés útján kívánják rendezni. Ennek eredménytelensége esetén a jogvita eldöntésére Szolgáltató székhelye szerint illyetékes bíróság kizárólagos illetékességét kötik ki.

5.8. Jelen szerződésben nem szabályozott kérdésekre a Polgári Törvénykönyv és a vonatkozó jogszabályok rendelkezései az irányadók.

5.9. Jelen szerződést Felek, mint akaratukkal mindenben megyegyezőt, elolvasás és értelmezés után. jóváhagyólag aláírják.

Kiskunfélegyháza, 2018. ……………….. hó ……… nap.

……………………………………….. ……………………………………………

Megrendelő Marancsikné Némedi Erzsébet

 „Fido Bácsi” Alapítvány titkára